**Pointer** alebo **anglický pointer** je plemeno psa podľa FCI č.1, skupina 7: stavače, 2. sekcia – britské a írske stavače, pôvodom z Veľkej Británie. Je to plemeno poľovníckeho psa, ktoré sa vyznačuje vrodenou chuťou do práce. Toto plemeno je uznané Slovenskou kynologickou jednotou. Slovo pointer z angličtiny (ukazovateľ) sa v anglickom poľovníckom jazyku využíva na označenie zvláštneho správania, pri ktorom pes ustrnie, "zmrzne", v typickom postoji keď chce lovca upozorniť na prítomnosť zveri.

Pôvod plemena
-------------

Toto plemeno bolo vyšľachtené v Británii v 17. storočí, preto je známy aj názov English Pointer, čo v preklade znamená anglický stavač. Z historického pohľadu plemeno pochádza z Pyrenejského polostrova.

Vzhľad
------

Plemeno sa vyznačuje štíhlou atletickou postavou. Psy majú v kohútiku 64 – 70 cm, suky 60 – 66 cm. Hmotnosť týchto psov sa pohybuje v rozpätí 20 – 30 kg. Srsť je krátka a ostrá, sfarbenie zvyčajne býva bielo-čierne, bielo-hnedé a bielo-béžové. Vzhľad tohto plemena je ušľachtilý a športový. Plemeno pointer je vzhľadom jedinečné, nakoľko žiadne ďalšie plemená mu vzhľadom nie sú príbuzné. Toto plemeno sa často objavuje na medzinárodných výstavách psov.

Povaha
------

Povaha plemena pointer je priateľská, vhodná k deťom. Tento pes športovo a pracovne nadaný, čiže je vhodný pre športovo alebo poľovne založených ľudí. Je to bezkonflitný pes bez agresivity, dobre sa znáša so psami iných plemien. Svojím aristokratickým vzhľadom budí dojem rešpektu a vyrovnanej povahy. Je to veľmi dobrý spoločník na poľovačkách.

Poľovníctvo
-----------

Pointer sa využíva pri love malej pernatej a srstnatej zveri, ako napríklad bažanty, zajace, líšky a podobne. Jeho hlavným poľovným znakom je vystavovanie zveri. Je to prirodzenou a vrodenou vlastnosťou tohto plemena. V lese a v revíre sa pohybuje inštinktívne a stále spolupracuje so svojim pánom. Rád hľadá korisť na dlhé vzdialenosti, pričom zvykne zmiznúť z dohľadu svojho majiteľa. Je to vynikajúci poľovný pes. Vďaka týmto svojim loveckým vlastnostiam sa veľmi často zúčastňuje rôznych poľovníckych skúšok.

Starostlivosť
-------------

Starostlivosť o toto plemeno je jednoduchá, nakoľko má krátku srsť, ktorú treba aspoň raz týždenne vyčesať gumenou kefou. Nakoľko miluje pohyb, prechádzky a voľný pohyb musia byť pre neho samozrejmosťou. Odporúčajú sa najmä dlhšie prechádzky po lesoch, minimálne raz denne. Jeho hravosť môžete zvýrazniť píšťalkou, na ktorú sa vie naučiť poslúchať, vyžaduje si to však veľa času stráveného cvičením. Aj keď je rád v spoločnosti, kde tvorí vynikajúceho spoločníka, dokáže stráviť aj dlhší čas samostatne, na rozdiel od maďarskej vyžly, ktorá si vyžaduje neustálu pozornosť. Pri dobrej starostlivosti je priemerný vek tohto plemena 13 – 15 rokov.

Využitie plemena
----------------

* poľovníctvo
* agility
* stráženie

Podmienky chovnosti
-------------------

* poľovné skúšky psa
* klubová výstava s ohodnotením "výborný"
* röntgenová snímka bedrových kĺbov na dyspláziu bedrového kĺbu, ktorej výsledok musí byť negatívny

Odkazy
------

* Pointer - portál o psoch
* Slovenský klub pointrov a setrov

Iné projekty
------------

Commons
* Spolupracuj na Commons Commons ponúka multimediálne súbory na tému **Pointer (stavač)**

| * z
* d
* u
Stavače |
| --- |
| Kontinentálne stavače | 
* Burbonský stavač
* Burgoský stavač
* Drentský prepeličiar
* Drsnosrstý maďarský stavač
* Francúzsky stavač typ Gaskoň
* Francúzsky stavač pyrenejského typu
* Hladkosrstý maďarský stavač
* Nemecký dlhosrstý stavač
* Nemecký drôtosrstý stavač
* Nemecký krátkosrstý stavač
* Nemecký ostrosrstý stavač
* Portugalský stavač
* Saint-Germainský stavač
* Stabyhoun
* Starodánsky stavač
* Stavač z Ariége
* Stavač z d'Auvergne
* Taliansky stavač
* Weimarský stavač

 |  |
| Kontinentálne stavače - španiele | 
* Bretónsky španiel
* Francúzsky španiel
* Malý münsterlandský stavač
* Modrý pikardský španiel
* Pikardský španiel
* Španiel z Pont-Auder
* Veľký münsterlandský stavač

 |
| Kontinentálne stavače - grifóny | 
* Český fousek
* Francúzsky drsnosrstý stavač
* Slovenský hrubosrstý stavač
* Spinone

 |
| Britské a írske stavače - pointre | 
* Anglický pointer

 |
| Britské a írske stavače - setre | 
* Anglický seter
* Gordonský seter
* Írsky seter
* Írsky červenobiely seter

 |
|  Psí portál |